# *Projekts*

LATVIJAS REPUBLIKAS MINISTRU KABINETS

2018.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

 **Pasažieru komercpārvadājumu ar vieglo automobili noteikumi**

*Izdoti saskaņā ar* [*Autopārvadājumu likuma*](https://likumi.lv/ta/id/36720-autoparvadajumu-likums)

[*35.panta*](https://likumi.lv/ta/id/36720-autoparvadajumu-likums#p35) *sesto daļu*

**1.Vispārīgie jautājumi**

1. Noteikumi nosaka:
	1. prasības speciālās atļaujas (licences) saņemšanai pasažieru komercpārvadājumiem ar vieglo automobili;
	2. kārtību kādā veicami pasažieru komercpārvadājumi ar vieglo automobili.
	3. Valsts ieņēmumu dienestam sniedzamās informācijas apjomu.
2. Licences un licences kartītes pasažieru komercpārvadājumiem ar vieglo automobili izsniedz un anulē Valsts sabiedrība ar ierobežotu atbildību “Autotransporta direkcija” (turpmāk - Autotransporta direkcija).

**2.Prasības licences saņemšanai**

1. Speciālo atļauju (licenci) izsniedz, ja:
	1. pārvadātājs ir reģistrēts Latvijas Republikas Uzņēmumu reģistrā, tam nav pasludināts maksātnespējas process, tas neatrodas likvidācijas procesā, kā arī tā saimnieciskā darbība nav apturēta vai izbeigta;
	2. pārvadātājam nav nodokļu, nodevu un citu valsts noteikto obligāto maksājumu parādu, kura kopsumma pārsniedz likuma “Par nodokļiem un nodevām” noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību;
	3. Iekšlietu ministrijas Informācijas centra Sodu reģistrā pārvadātājam, kā arī pārvadātāja likumiskajiem pārstāvjiem nav nenomaksātu administratīvo sodu ceļu satiksmē vai autopārvadājumu jomā.
2. Speciālās atļaujas (licences) saņemšanai pārvadātājs Autotransporta direkcijā iesniedz iesniegumu. Iesniegumu var iesniegt elektroniski, aizpildot speciālu tiešsaistes formu Autotransporta direkcijas tīmekļvietnē www.atd.lv (e-pakalpojums). Identifikācijai izmanto vienotajā valsts un pašvaldību pakalpojumu portālā www.latvija.lv pieejamos personas identifikācijas līdzekļus.
3. Autotransporta direkcija septiņu darba dienu laikā pārbauda pārvadātāja atbilstību šo noteikumu 3.punktā noteiktajām prasībām Uzņēmumu reģistrā, Valsts ieņēmumu dienesta publiskojamo datu bāzē un Sodu reģistrā un atbilstības gadījumā izsniedz licenci uz četriem gadiem.
4. Speciālo atļauju (licenci) izsniedz ar ieraksta izdarīšanu Autotransporta direkcijas uzturētajā Valsts informācijas sistēmā “Autopārvadātāju informatīvā datu bāze” (turpmāk – Autopārvadātāju informatīvā datu bāze), nepieņemot atsevišķu rakstveida lēmumu. Autopārvadātāju informatīvajā datu bāzē iekļauj šādu informāciju:
	1. pārvadātājs (nosaukums, reģistrācijas numurs Latvijas Republikas Uzņēmumu reģistrā, juridiskā adrese);
	2. speciālās atļaujas (licences) numurs;
	3. informācijas par speciālās atļaujas (licences) izsniegšanu publicēšanas datums.
5. Par speciālās atļaujas (licences) izsniegšanu paziņo, un speciālā atļauja (licence) stājas spēkā dienā, kad informācija par speciālās atļaujas (licences) izsniegšanu tiek publicēta Autotransporta direkcijas tīmekļvietnē. Vienlaikus informāciju par speciālās atļaujas (licences) izsniegšanu Autotransporta direkcija nosūta uz pārvadātāja iesniegumā norādīto elektroniskā e-pasta adresi.
6. Ja konstatēta pārvadātāja neatbilstība kādai no šo noteikumu 3.punktā noteiktajām prasībām, Autotransporta direkcija atsaka izsniegt speciālo atļauju (licenci), par atteikumu paziņojot uz pārvadātāja iesniegumā norādīto elektroniskā e-pasta adresi, neizmantojot drošu elektronisko parakstu. Atteikums uzskatāms par paziņotu otrajā darba dienā pēc tā nosūtīšanas.
7. Speciālo atļauju (licenci) var anulēt, ja:
	1. licences darbības termiņā konstatēta pārvadātāja neatbilstība kādai no šo noteikumu 3.punktā noteiktajām prasībām;
	2. pārvadātājs neievēro šo noteikumu 28. un 33. punktā noteiktās prasības;
	3. pārvadātājs pārvadājumu pakalpojumam izmanto tīmekļvietni vai mobilo aplikāciju, kas nenodrošina šo noteikumu 27.punktā noteiktās prasības;
	4. pārvadātājs atkārtoti gada laikā ir sniedzis pārvadājumu pakalpojumu ar transportlīdzekli, kuram nav izsniegta licences kartīte.

9.5. atkārtoti gada laikā anulēta licences kartīte saskaņā ar šo noteikumu 20.punktu.

1. Speciālo atļauju (licenci) anulē, ja pārvadātājs iesniedz iesniegumu par speciālās atļaujas (licences) anulēšanu.
2. Par speciālās atļaujas (licences) anulēšanu pārvadātājam paziņo uz pārvadātāja iesniegumā norādīto elektroniskā e-pasta adresi, neizmantojot drošu elektronisko parakstu. Lēmums uzskatāms par paziņotu otrajā darba dienā pēc tā nosūtīšanas.
3. Ja speciālā atļauja (licence) anulēta saskaņā ar šo noteikumu 9. punktu, iesniegumu jaunas speciālās atļaujas (licences) izsniegšanai pārvadātājs var iesniegt pēc viena gada no lēmuma par speciālās atļaujas (licences) anulēšanu spēkā stāšanās dienas.
4. Pārvadātājs, kas veic pasažieru pārvadājumus ar vieglajiem automobiļiem attiecībā uz katru transportlīdzekli saņem licences kartīti.
5. Autotransporta direkcija, pamatojoties izsniegto speciālo atļauju (licenci) izsniedz licences kartīti katram pārvadātāja transportlīdzeklim, kuru izmanto pārvadājumu pakalpojumā, ja:
	1. pārvadātājam ir derīga speciālā atļauja (licence);
	2. transportlīdzeklis atbilst M1 vieglā transportlīdzekļa kategorijai un tam transportlīdzekļa tehniskajos datos reģistrētas ne vairāk kā četras pasažieru sēdvietas;
	3. valsts tehniskajā apskatē fiksētais transportlīdzekļa tehniskā stāvokļa vērtējums ir “0” vai “1”;
	4. transportlīdzeklis reģistrēts pārvadātāja īpašumā vai turējumā;
	5. transportlīdzeklis nav reģistrēts kā taksometrs.
6. Lai saņemtu licences kartīti, pārvadātājs Autotransporta direkcijā iesniedz iesniegumu šo noteikumu 4.punktā noteiktajā kārtībā.
7. Autotransporta direkcija septiņu darba dienu laikā no iesnieguma saņemšanas pārbauda transportlīdzekļa atbilstību 14.2. - 14.5. apakšpunktā noteiktajām prasībām Transportlīdzekļu un to vadītāju valsts reģistrā un atbilstības gadījumā izsniedz licences kartīti uz termiņu, kas nepārsniedz:
	1. speciālās atļaujas (licences) derīguma termiņu;
	2. atļaujas piedalīties ceļu satiksmē derīguma termiņu;
	3. termiņu, uz kuru transportlīdzeklis nodots turējumā pārvadātājam, ja pārvadātājs nav transportlīdzekļa īpašnieks;
	4. periodu, par kuru veikts maksājums par licences kartītes izsniegšanu.
8. Licences kartīti izsniedz šo noteikumu 6.punktā noteiktajā kārtībā, Autopārvadātāju informatīvajā datu bāzē iekļaujot šādu informāciju:
	1. pārvadātāja nosaukums;
	2. speciālās atļaujas (licences) numurs;
	3. transportlīdzekļa valsts reģistrācijas numurs;
	4. izsniegtās licences kartītes numurs un derīguma termiņš.
9. Licences kartīte stājas spēkā un par tās izsniegšanu paziņo šo noteikumu 7.punktā paredzētajā kārtībā.
10. Ja konstatēta transportlīdzekļa neatbilstība kādai no šo noteikumu 14.punktā noteiktajām prasībām, Autotransporta direkcija atsaka izsniegt licences kartīti, par atteikumu paziņojot šo noteikumu 8.punktā noteiktajā kārtībā.
11. Licences kartīti var anulēt, ja konstatēts:
	1. transportlīdzeklis neatbilst kādai no šo noteikumu 14.1 – 14.5. apakšpunktā noteiktajām prasībām;
	2. transportlīdzekļa vizuālās pazīmes norāda uz pārvadājuma pakalpojuma sniegšanu;
	3. pasažieri tiek uzņemti, neizmantojot tīmekļvietni vai mobilo aplikāciju, vai pārvadājumu pakalpojums tiek sniegts laikā, kad tīmekļvietne vai mobilā aplikācija nedarbojas tiešsaistes režīmā.
12. Licences kartīti anulē, ja:
	1. pārvadātājam anulēta speciālā atļauja (licence);
	2. pārvadātājs iesniedz iesniegumu par licences kartītes anulēšanu.
13. Par licences kartītes anulēšanu pārvadātājam paziņo šo noteikumu 11. punktā noteiktajā kārtībā.
14. Autotransporta direkcijas lēmumus var apstrīdēt Satiksmes ministrijā.
15. Informācija par izsniegtajām un anulētajām speciālajām atļaujām (licencēm) un licences kartītēm pieejama publiski Autotransporta direkcijas tīmekļvietnē.

**3.Kārtība kādā veicami pasažieru komercpārvadājumi ar vieglo automobili**

1. Veicot pārvadājumu pakalpojumu, transportlīdzekļa salonā uz priekšējā paneļa pasažiera pusē jāizvieto Autotransporta direkcijas izsniegta taksometra vadītāja reģistrācijas apliecība.
2. Transportlīdzekli, kuru izmanto pārvadājumu pakalpojumu sniegšanā, aizliegts aprīkot ar vizuālām pazīmēm, kas norādītu, ka ar šo transportlīdzekli tiek piedāvāts pārvadājuma pakalpojums.
3. Pārvadātājs veic pārvadājumu pakalpojumu, pieņemot pieprasījumu tiešsaistes režīmā tīmekļvietnē vai mobilajā lietotnē, kuras programma nodrošina:
	1. iespēju tiešsaistē pieprasīt, akceptēt, apstiprināt un atteikt pārvadājuma pakalpojumu, aprēķināt braukšanas maksu un veikt samaksu bezskaidrā naudā;
	2. autovadītāju un transportlīdzekli tīmekļvietnē vai mobilajā lietotnē var reģistrēt tikai pārvadātājs;
	3. ierobežojumu dzēst vai labot informāciju par pieņemtajiem vai atteiktajiem pieprasījumiem, autovadītājiem vai transportlīdzekļiem ar atpakaļejošu datumu;
	4. datu par Latvijas teritorijā piedāvātajiem un pārvadātāju sniegtajiem pakalpojumiem saglabāšanu vismaz piecus gadus;
	5. iespēju pasažierim apskatīt informāciju par:
		1. autovadītāja, kas veic pārvadājuma pakalpojumu, norādot viņa vārdu, uzvārdu un reģistrācijas numuru Taksometra vadītāju reģistrā;
		2. transportlīdzekļa valsts reģistrācijas numuru;
		3. izmaksu aprēķināšanas metodi, norādot izmaksu pozīcijās saprotamā, labi redzamā veidā, ietverot skaitlisku attēlojumu, kas ietver braukšanas maksu, kuru veido nolīgšana, maksa par 1 km un maksa par braucienā pavadīto laiku;
		4. iespējamo braukšanas maksu par pārvadājuma pakalpojumu, ja ir zināms maršruta galapunkts pieprasījuma brīdī saprotamā un labi redzamā veidā;
		5. informāciju par pasažieru un bagāžas pārvadāšanas kārtību, papildu pakalpojumiem un to maksu;
		6. informāciju par piedāvāto transportlīdzekli, kas piemērots personu ar kustību traucējumiem pārvadājumiem;
	6. uzreiz pēc pārvadājuma pakalpojuma pabeigšanas iespēju pasažierim apskatīt informāciju par saņemto pārvadājuma pakalpojumu, ietverot informāciju par:
		1. maršruta sākumpunktu un galapunktu;
		2. pārvadājuma pakalpojuma uzsākšanas un pabeigšanas laiku;
		3. pārvadājuma pakalpojuma summu un informāciju par tās aprēķināšanas veidu;
		4. pārvadājuma pakalpojuma apmaksu un apmaksas apstiprinājumu;
		5. kontaktinformāciju patērētāju sūdzību iesniegšanai un informācija par patērētāju ārpustiesas strīdu risināšanu.
4. Pārvadātājs reģistrē tīmekļvietnē vai mobilajā aplikācijā Taksometru vadītāju reģistrā reģistrētu autovadītāju.
5. Transportlīdzeklī atļauts pārvadāt lietas (bagāžu), kas nevar nodarīt kaitējumu pasažierim, autovadītājam vai transportlīdzeklim un lietas, kuru izmēri un novietojums netraucē vadītājam vadīt transportlīdzekli. Par bagāžas pārvadāšanu, iekraušanu vai izkraušanu maksa no pasažiera netiek iekasēta.
6. Dzīvniekus pārvadā, ievērojot normatīvajos aktos noteikto dzīvnieku pārvadāšanas kārtību un ievērojot dzīvnieku labturības prasības pārvadāšanas laikā.
7. Autovadītājs akceptē pārvadājuma pakalpojuma pasažiera, nosūtot apstiprinājumu vai atteikumu uz tā tīmekļvietnē vai mobilajā lietotnē reģistrēto elektroniskā pasta adresi.
8. Uzņemot pasažieri, autovadītājam ir tiesības atteikt sniegt pārvadājuma pakalpojumu vai pārtraukt pārvadājuma pakalpojumu, ja:
	1. pasažiera apģērbs (bagāža) var nosmērēt vai sabojāt salona sēdekļus (bagāžas nodalījumu) vai pirms brauciena vai brauciena laikā atklājas, ka ir pārkāptas šo noteikumu 28.punktā minētās prasības;
	2. pasažieris atrodas alkoholisko dzērienu, narkotisko vai citu apreibinošo vielu reibuma stāvoklī vai izturas rupji un agresīvi.
9. Autovadītājam aizliegts:
	1. maksu par pārvadājuma pakalpojumu saņemt skaidrā naudā;
	2. veikt pārvadājuma pakalpojumu, ja tīmekļvietnes vai mobilajā lietotnes programma nedarbojas tiešsaistes režīmā;
	3. uzņemt pasažierus, izmantojot citus pārvadājuma pakalpojuma pieprasījuma veidus, kas neatbilst šo noteikumu 27.punktā noteiktajām prasībām;
10. Ja tehnisku bojājumu dēļ pārtraukts pārvadājuma pakalpojums, pārvadātājam jānodrošina pasažiera nogādāšana vajadzīgajā vietā vai, ja pasažieris vēlas, brauciena sākumpunktā.
11. Pasažierim ir tiesības mainīt maršrutu vai galamērķi brauciena laikā.
12. Autovadītājs, pēc pasažiera nogādāšanas galamērķī, pārvadājuma pakalpojuma pabeigšanu apstiprina tiešsaistes režīmā tīmekļvietnē vai mobilajā lietotnē.
13. Autovadītājs pēc pārvadājuma pakalpojuma sniegšanas nodrošina pasažierim iespēju tiešsaistes režīmā tīmekļvietnē vai mobilajā lietotnē iespēju apskatīt šo noteikumu 26.6.apakšpunktā minēto informāciju.
14. Pasažierim ir pienākums, izmantojot tīmekļvietni vai mobilo lietotni, samaksāt par pārvadājuma pakalpojumu bezskaidrā naudā.
15. Pēc apmaksas veikšanas pasažierim tiek nosūtīts elektroniski apliecināts rēķins, kas satur normatīvajos aktos par maksājumu dokumentu obligātajiem rekvizītiem paredzētos rekvizītus, un šo noteikumu 26.6. apakšpunktā noteikto informāciju.
16. Autovadītājs pēc pilnvarotās kontroles iestādes amatpersonas pieprasījuma:
	1. iesniedz pārbaudei pārvadājuma pakalpojuma veikšanai nepieciešamos dokumentus, tajā skaitā darba līguma, kas noslēgts ar pārvadātāju, izrakstu, izņemot gadījumu, ja autovadītājs vienlaikus ir arī individuālais komersants, kas saņēmis Autotransporta direkcijas izsniegtu licenci;
	2. nodrošina iespēju nolasīt informāciju par tīmekļvietnē vai mobilajā aplikācijā reģistrēto pārvadājuma pakalpojumu.

**4. Valsts ieņēmumu dienestam sniedzamā informācija**

1. Pārvadātājs nodrošina Valsts ieņēmumu dienesta amatpersonām piekļuvi datiem par Latvijas teritorijā pārvadātāja piedāvātajiem un sniegtajiem pasažieru komercpārvadājumiem ar vieglo automobili, kas veikti izmantojot tīmekļa vietni vai mobilo aplikāciju.
2. Pārvadātājs nodrošina, ka Valsts ieņēmumu dienestam par iepriekšējos trīs mēnešos veiktajiem braucieniem reizi ceturksnī tiek sniegta informāciju par pārvadājumu pakalpojumiem, kas ir sniegti izmantojot tikai elektronisko sakaru līdzekļus tiešsaistes režīmā tīmekļvietnē vai mobilajā lietotnē, un par kuru apmaksa tiek veikta tikai bezskaidrā naudā, šādā apmērā:
	1. pārvadātāja nosaukums, reģistrācijas numurs;
	2. autovadītāja vārds, uzvārds, personas kods;
	3. stundu skaits mēnesī, kad autovadītājs bija tiešsaistes režīmā, t.i., bija gatavs saņemt, akceptēt vai atteikt pasūtījumu un veica pārvadājumu;
	4. katrā mēnesī pārvadājumu pakalpojumos izmantoto transportlīdzekļu reģistrācijas numuri;
	5. pārvadātājam mēneša bruto ienākumi par veiktajiem pārvadājumu pakalpojumiem;
	6. ieturēta vai aprēķinātā atlīdzība (komisija) par pārvadātāja veiktajiem pārvadājumu pakalpojumiem.

**5.Noslēguma jautājumi**

1. Šo noteikumu 24. un 27., 41. un 42.punktā noteiktās prasības piemēro no 2018. gada 1.jūnija.
2. Iesniegumu par speciālās atļaujas izsniegšanu izskatīšanu šo noteikumu 5.punktā noteiktajā termiņā Autotransporta direkcija nodrošina no 2019.gada 1.janvāra. Līdz 2018.gada 31.decembrim iesniegumu par speciālās atļaujas saņemšanu izskatīšanu Autotransporta direkcija nodrošina Administratīvā procesa likumā noteiktajā termiņā.
3. Līdz 2020.gada 31.martam Autotransporta direkcija nodrošina automatizētu speciālo atļauju (licenču) izsniegšanu vai no 2020.gada 1.aprīļa nodrošina, ka speciālās atļaujas (licences) izsniedz Autotransporta direkcijas izveidota Licencēšanas komisija vismaz trīs cilvēku sastāvā.

Ministru prezidents M.Kučinskis

Satiksmes ministrs U.Augulis

Iesniedzējs:

satiksmes ministrs U.Augulis

Vīza:

valsts sekretārs K.Ozoliņš

D.Ziemele-Adricka 67028036

dana.ziemele-adricka@sam.gov.lv